open-index/open-wikipedia-markdown huggingface dataset:
ქალი ქვიშაში

**„ქალი ქვიშაში“** — იაპონელი მწერლის კობო აბეს რომანი. ორიგინალი გამოიცა 1962 წელს. წიგნის მიხედვით 1964 წელს ამავე სახელწოდების ფილმი შეიქმნა. ქართულ ენაზე „ქალი ქვიშაში“ გამოაქვეყნა„ ბაკურ სულაკაურის გამომცემლობამ“ 2012 წელს. წიგნი 1963 წელს იომიურის პრემიით დაჯილდოვდა. 

ნაწარმოები აღქმულია, როგორც ხაზგასმა შემოსაზღვრულ, წარმავალ ყოფიერებაზე, გარდა ამისა, ნაწარმოების საშუალებით, ავტორი რამდენადმე ამხელს იაპონური სოციალური ყოფის არაერთ ასპექტს. 

## შინაარსი 
რომანის მარტოსული გმირი, ქვიშაში ჩაფლულ სოფელში მცხოვრები უბრალო მწერების შემგროვებელი, ბედს არ ურიგდება და ქვიშის ტყვეობიდან თავის დახსნას ყველანაირი ხერხით ცდილობს, რათა ნორმალურ ცხოვრებას და საკუთარ საქმეს დაუბრუნდეს. 

## რესურსები ინტერნეტში
* ქალი ქვიშაში

## სქოლიო 
კატეგორია: კობო აბეს ნაწარმოებები
კატეგორია:1962 წლის რომანები
ავტოქთონი

**ავტოქთონი** (ბერძნ. autochthōn < ავტო და chthōn – მიწა, ქვეყანა, მკვიდრი, ადგილობრივი) — აბორიგენი (ბიოლოგიური) ორგანიზმი, რომელიც ალოქთონისგან განსხვავებით, ცხოვრობს იქ, სადაც წარმოიშვა ევოლუციის პროცესში. მაგალითად: იხვნისკარტა და ევკალიპტი ავსტრალიის ავტოქთონებია. ჭიანჭველაჭამია, ზარმაცა და ველური კარტოფილი — სამხრეთ ამერიკისა.

## ლიტერატურა 
კატეგორია:სტრუქტურული გეოლოგია
ალოქთონები

**ალოქთონები** (ბერძნ. allos – სხვა და chthon – მიწა) — ორგანიზმები, რომლებიც  ავტოქთონებისაგან  განსხვავებით იქ კი ცხოვრობენ, სადაც ევოლუციის პროცესში წარმოიშვნენ, არამედ სხვა საარსებო გარემოში, სადაც თავიანთი პირვანდელი გავრცელების ცენტრიდან განსახლების შედეგად მოხვდნენ. მაგ., ჩრდილოეთ ამერიკის ალოქთონები —  ოპოსუმი და კოლიბრის ზოგი სახეობა სამხრეთ ამერიკიდან არიან შესახლებული.

## იხილეთ აგრეთვე
* ცხოველთა მიგრაცია

## ლიტერატურა
კატეგორია:ორგანიზმები
ანსფელდენი

**ანსფელდენი** () — ქალაქი ავსტრიაში, ზემო ავსტრიის ფედერალურ მხარეში. მდებარეობს ზღვის დონიდან 289 მეტრზე, მოსახლეობა დაახლოებით 15 300 ადამიანს შედადგენს (2011). მის ტერიტორიას გადაკვეთენ მდინარეები — ტრაუნი და კრემსი. ამ ქალაქში დაიბადა კომპოზიტორი და ორღანისტი ანტონ ბრუკნერი. 

ანსფელდენში ფუნქციონირებს ორი მუზეუმი — ანტონ ბრუკნერისა და მუსიკალური ინსტრუმენტების მუზეუმები.

## იხილეთ აგრეთვე
*ავსტრიის ქალაქების სია

## რესურსები ინტერნეტში
* Stadtgemeinde Ansfelden
* Anton Bruckner Homepage  – sehr umfangreiche deutschsprachige Privatseite

## სქოლიო
კატეგორია:ავსტრიის ქალაქები
შტოკერაუ

**შტოკერაუ** () — ქალაქი ავსტრიაში, ქვემო ავსტრიის ფედერალურ მხარეში, კრონეიბურგის რაიონში. 2011 წლის მონაცემებით, მისი მოსახლეობა 15 513 ადამიანს შეადგენს.

შტოკერაუს კულტურულ ცენტრში იმართება მრავალი გამოფენა, კონცერტი, კითხვისა და მუსიკის საღამოები.

შტოკერაუსა და მდინარე დუნაის შორის გადაჭიმულია ფართო ტყე.

1012 წელს, ამ ქალაქში ეწამა წმინდა კოლომანი.

## იხილეთ აგრეთვე
*ავსტრიის ქალაქების სია

## რესურსები ინტერნეტში
*ოფიციალური საიტი
*შტოკერაუს გზამკვლევი

## სქოლიო
კატეგორია:ავსტრიის ქალაქები
ზაალფელდენი

**ზაალფელდენი** () — ქალაქი ავსტრიაში, ზალცბურგის ფედერალურ მხარეში. 16 000 მცხოვრებით, ზაალფელდენი ცელ-ამ-ზეს რაიონის უდიდესი ქალაქი და ზალცბურგის მესამე უდიდესი ქალაქია ზალცბურგისა და ჰალაინის შემდეგ.

მდებარეობს ზღვის დონიდან 744 მეტრზე, მუნიციპალური არეალი 118 კმ²-ს მოიცავს.

## გალერეა

File:Rathaus Saalfelden 2009.jpg|ქალაქის ჰოლი
File:Saalfelden2.jpg|ქალაქის ცენტრი
File:Schanze Uttenhofen.jpg|სასრიალო სტადიონი

## იხილეთ აგრეთვე
*ავსტრიის ქალაქების სია

## რესურსები ინტერნეტში
* ოფიციალური საიტი

## სქოლიო
კატეგორია:ავსტრიის ქალაქები
ჰოენემსი

**ჰოენემსი** () — ქალაქი ავსტრიაში, ფორარლბერგის ფედერალურ მხარეში, დორბირნის რაიონში. მდებარეობს რაინის ხეობის ავსტრიული ნაწილის შუაში. 15 200 მცხოვრებით, იგი ფორარლბერგის მეთხუთმეტე უდიდესი მუნიციპალიტეტია. ქალაქის ღირსშესანიშნაობებს შორისაა XVI საუკუნის რენესანსის სასახლე და ებრაული მუზეუმი.

ჰოენემსი ზღვის დონიდან 432 მეტრზე, ბოდენის ტბიდან 16 კმ-ით სამხრეთით მდებარეობს.

მინი|მარცხნივ|250პქ|ქალაქის ხედი

## იხილეთ აგრეთვე 
* ავსტრიის ქალაქების სია

## რესურსები ინტერნეტში 
* ოფიციალური საიტი
* ჰოენემსის ებრაული მუზეუმი
* Stoffel's Saw Mill

## სქოლიო
კატეგორია:ავსტრიის ქალაქები
The Sims Medieval

**The Sims Medieval ** ***(The Sims შუა საუკუნეები)*** — ცხოვრების სიმულატორი კომპიუტერული თამაში, რომელიც შექმნა კომპანია Electronic Arts-მა (The Sims Studio). ეს არის The Sims-ის ახალი სერიების წარმომადგენელი. თამაში ინტერფეისით ძალიან ჰგავს The Sims 3-ს, თუმცა ეს თამაში მოთამაშეს გადაიყვანს შუა საუკუნეებში.

კატეგორია:პერსონალური კომპიუტერული თამაშები
კატეგორია:The Sims
ტერნიცი

**ტერნიცი** () — ქალაქი ავსტრიაში, ქვემო ავსტრიის ფედერალურ მხარეში, ნოინკირხენის რაიონში. მდებარეობს ნაკადულისა და მდინარე შვარცის შესართავთან, სტეინფელდის ვაკის დასავლეთ კიდეზე. 2011 წლის მონაცემებით, მისი მოსახლეობა 14 831 ადამიანს შეადგენს.

დოკუმენტებში ტერნიცი პირვალად 1352 წელს იხსენიება, ქალაქის სტატუსი კი 1948 წელს მიიღო. ტრადიციულად, ის ცნობილია, როგორც სამრეწველო ქალაქი.

## იხილეთ აგრეთვე
*ავსტრიის ქალაქების სია

## რესურსები ინტერნეტში
* Offizielle Website der Stadtgemeinde Ternitz
* Forschung Burg Dunkelstein 

## სქოლიო
კატეგორია:ავსტრიის ქალაქები
ტელფსი

**ტელფსი** () — საბაზრო ქალაქი ავსტრიაში, ტიროლის ფედერალურ მხარეში. მდებარეობს ინსბრუკის რაიონში, ინსბრუკიდან 27 კმ-ით დასავლეთით. წარმოადგენს ტიროლის მესამე უდიდეს დასახლებულ პუნქტს. ქალაქის სტატუსი 1908 წელს მიიღო. 

2011 წლის მონაცემებით, ქალაქის მოსახლეობა 14 626 ადამიანს შეადგენს.

## გალერეა

Image:Telfs.jpg|ფრანცისკანელთა მონასტერი
File:Telfs - prostranství před obchodním centrem Inntal Center.jpg|ტელფსის მოედანი
Image:800 year old house in Telfs.jpg|800 წლის სახლი

## იხილეთ აგრეთვე
*ავსტრიის ქალაქების სია

## რესურსები ინტერნეტში
*Marktgemeinde Telfs 
*3d Panorambilder von Telfs 

## სქოლიო
კატეგორია:ავსტრიის ქალაქები
შპიტალ-ან-დერ-დრაუ

**შპიტალ-ან-დერ-დრაუ** () — ქალაქი ავსტრიაში, კარინტიის ფედერალურ მხარეში, მხარის მეორე უმსხვილესი რაიონის — შპიტალ-ან-დერ-დრაუს ადმინისტრაციული ცენტრი. გაშენებულია ქალაქ ლურნფელდსა და მდინარე დრავის ქვემო ველს შორის. ქალაქის სტატუსი ფორმალურად 1930 წელს მიიღო. 

ქალაქის ისტორიული ცენტრი აღმოცენებულია პატარა მდინარე ლეისერის ნაპირებზე, რომელიც შპიტალის სამხრეთით დრავას ერთვის.

## ისტორია 
დასახლება პირველად მოხსენიებულია 1191 წელს. 1418 წელს შპიტალი მემკვიდრეობით ერგო გრაფ ჰერმან II კელიეს. 1524 წელს, ქალაქი იმპერატორმა ფერდინადნდ I-მა მასთან დაახლოებულ ესპანელს, გაბრიელ სალამანკას გადასცა, რომელმაც შპიტალში ავსტრიის ერთ-ერთი ულამაზესი სასახლეები ააგო რენესანსის სტილში.

## დაძმობილებული ქალაქები
* ლენე, გერმანია (1973)
* პორდენონე, იტალია (1987)
* პორჩია, იტალია (1987)

## იხილეთ აგრეთვე
*ავსტრიის ქალაქების სია

## რესურსები ინტერნეტში
* Museum für Volkskultur 
* Stadtarchiv Spittal
* Stadtgemeinde Spittal
* Spittal Online 

## სქოლიო
კატეგორია:ავსტრიის ქალაქები
აეროლოგია

**აეროლოგია** ( – ჰაერი და logos – მოძღვრება) — ატმოსფეროს ფიზიკის დარგი, იკვლევს თავისუფალ ატმოსფეროში მიმდინარე ფიზიკურ მოვლენებსა და პროცესებს, ატმოსფეროს შედგენილობას, ღრუბლებისა და ნალექების წარმოშობას, სხივურ სითბოგაცვლას და სხვა. აეროლოგიური კვლევის საფუძველზე მიღებულია მრავალი მონაცემი ღრუბელთა მიკროსტრუქტურის, კონდენსაციის პროცესების, 0°-ზე C უფრო დაბალტემპერატურიან ღრუბლებში ყინულის ნაწილაკების ზომისა და ფორმის შესახებ და სხვ. განსაკუთრებული მნიშვნელობა ენიჭება დიდ სიმაღლეებამდე ატმოსფეროს ზოგადი ცირკულაციის კვლევას. 

## ლიტერატურა 
კატეგორია:ატმოსფერო
კატეგორია:მეტეოროლოგია
კატეგორია:გეოფიზიკა
დინამიკური მეტეოროლოგია

**დინამიკური მეტეოროლოგია** (თეორიული მეტეოროლოგია) — ატმოსფეროს ფიზიკის დარგი, რომელიც ჰიდრომექანიკისა და თერმოდინამიკის განტოლებებისა და გამოსხივების თეორიის საფუძველზე თეორიულად შეისწავლის ტროპოსფეროსა და ქვედა სტრატოსფეროში მიმდინარე ატმოსფერულ პროცესებს. დინამიკური მეტეოროლოგიის განხილვის გარეთ რჩება მხოლოდ ატმოსფეროს ელექტრული, აკუსტიკური და ოპტიკური მოვლენები. 

## ლიტერატურა
კატეგორია:მეტეოროლოგია
კატეგორია:გეოფიზიკა
ატმოსფეროს ფიზიკა

**ატმოსფეროს ფიზიკა** — გეოფიზკის დარგი. შეისწავლის ატმოსფერულ მოვლენებსა და პროცესებს, იკვლევს მათს ფიზიკურ მხარეს განვითარების წარმმართველ კანონებს. ატმოსფეროს ფიზიკური მდგომარეობა მუდამ ცვალებადია შინაგანი პროცესებისა და ატმოსფეროს დედამიწის ზედაპირთან ურთიერთზემოქმედების გამო. იცვლება წნევა, ტემპერატურა, სიმკვრივე და ტენიანობა, დედამიწის მიმართ ჰაერის მოძრაობის მახასიათებლები. 

ატმოსფეროს ფიზიკის კვლევათა შედეგები წარმოადგენს მოსაზღვრე მეცნიერებების — აეროლოგიის, სინოპტოლოგიის, მეტეოროლოგიისა და კლიმატოლოგიის განვითარების საფუძველს. 

## ლიტერატურა
კატეგორია:მეტეოროლოგია
კატეგორია:გეოფიზიკა
აერონომია

**აერონომია** — ატმოსფეროს ფიზიკის დარგი, რომელიც იკვლევს ატმოსფეროს ზედა ფენებს. აერონომიას საფუძველი ჩაუყარეს XX საუკუნის 50-იან წლებში დ. რ. ბეიტსმა (ინგლისი) და მ. ნიკოლემ (საფრანგეთი). მის სწრაფ განვითარებას განსაკუთრებული ბიძგი მისცა ზედა ატმოსფეროს კვლევისას რაკეტებისა და ხელოვნურ თანამგზავრთა გამოყენებამ. 

## ლიტერატურა 
კატეგორია:ატმოსფერო
კატეგორია:გეოფიზიკა
ატმოსფერული ელექტრობა

**ატმოსფერული ელექტრობა** — ატმოსფეროს ფიზიკის დარგი, შეისწავლის ატმოსფეროს ქვედა ფენების ელექტრულ ველს, ჰაერის ელექტროგამტარობას, მის იონიზაციას და ღრუბლების განვითარების პროცესში წარმოქმნილ ელექტრულ მოვლენებს. 

## ლიტერატურა
კატეგორია:ატმოსფერო
კატეგორია:მეტეოროლოგია
კატეგორია:გეოფიზიკა
იონოსფეროს ფიზიკა

**იონოსფეროს ფიზიკა**  — ატმოსფეროს ფიზიკის დარგი, შეისწავლის 60 - 80 კმ ზევით გაიშვიათებული ატმოსფეროს შრეებს, რომლებიც იონიზებულნი არიან მზის მოკლეტალღიანი რადიაციის გავლის შედეგად. ამ შესწავლას დიდი მნიშვნელობა აქვს რადიოტალღების სივრცეში გავრცელების პროცესების პროგნოზირებისა და კოსმოსური კვლევის განვითარებისათვის.

## ლიტერატურა
კატეგორია:გეოფიზიკა
სინოპტიკური მეტეოროლოგია

**სინოპტიკური მეტეოროლოგია** — ატმოსფეროს ფიზიკის დარგი, იკვლევს ჰაერის მასების და მათთან მჭიდროდ დაკავშირებული ციკლონებისა და ანტიციკლონების წარმოქმნას, გადაადგილებას და ევოლუციას, რის საფუძველზეც დგება ამინდის მოკლე და გრძელვადიანი პროგნოზი.

## ლიტერატურა
კატეგორია:მეტეოროლოგია
კატეგორია:გეოფიზიკა
დუნაის ტულნი

**დუნაის ტულნი** () — ქალაქი ავსტრიაში, ქვემო ავსტრიის ფედერალურ მხარეში, ტულანის რაიონის ადმინისტრაციული ცენტრი. პარკებისა და სხვა მწვანე არეალების სიუხვის გამო, ტულნს ხშირად ბლუმენშტადტს (*Blumenstadt*) უწოდებენ, რაც *ყვავილების ქალაქს* ნიშნავს. მიუხედავად იმისა, რომ ქალაქი გარსშემორტყმულია ტურნელფელდის ვაკით, თითქმის მთლიანი მისი განაშენიანებული არეალი დუნაის სამხრეთ ნაპირზე მდებარეობს.

## ისტორია 
ტულნი ავსტრიის ერთ-ერთი უძველესი ქალაქია. მიუხედავად იმისა, რომ იგი ჯერ კიდევ რომაელებამდე იყო დასახლებული, მან მნიშვნელობა რომაული ციხესიმაგრის წყალობით შეიძინა.

859 წელს, ქალაქი პირველად იხსენიება დოკუმენტებში *ტულინას* სახელით. 1683 წლის 6 სექტემბერს, ვენის ბრძოლისთვის აქ პოლონეთის არმია გაერთიანდა იმპერიულ არმიასთან (ავსტრიის), ასევე შეიყარნენ ბავარიელთა, საქსონთა, ბადენელთა, ფრანკონთა და შვაბიელთა ძალები. 1986 წელს, ტულნი ქვემო ავსტრიის დედაქალაქი გახდა, თუმცა იგი მალე ჩაანაცვლა სანქტ-პელტენმა.

## იხილეთ აგრეთვე
*ავსტრიის ქალაქების სია

## რესურსები ინტერნეტში
*ოფიციალური საიტი
*Homepage of Trübensee
*Egon Schiele Museum 

## სქოლიო
კატეგორია:ავსტრიის ქალაქები
უწერა

**უწერა** — სოფელი რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, თემის ცენტრი (სოფლები: უწერა, ნაკიეთი, ნიგავზები, ფარავნეში). მდებარეობს მდინარე რიონის ნაპირებზე. ზღვის დონიდან 1050 მეტრი, ონიდან 10 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 260 ადამიანი.

## ისტორია
ფეოდალურ ხანაში უწერა შედიოდა რაჭის ანუ რაჭა-თაკვერის საერისთაოში. 1687 წ. იმერეთის მეფემ ალექსანდრე IV-მ რაჭაში ლაშქრობის დროს გადაწვა უწერა.

სოფელში შემორჩენილია ფეოდალური ხანის ეკლესიის (ვახუშტი ბაგრატიონი მას „სიონად“ მოიხსენიებს) ნანგრევები, გრანიტის ქვით ნაგები წმ. გიორგის სახელობის მომცრო დარბაზული ეკლესია, რომლის ორი კედელი მოგვიანებით რიყის ქვით არის აღდგენილი. სოფლის მახლობლად ფეოდალური ხანის ციხისა და 3 ეკლესიის ნანგრევებია.

ვახუშტი ბაგრატიონი უწერის შესახებ წერს: 

1901 წლის მონაცემებით უწერის სასოფლო საზოგადოება მოიცავდა 7 სოფელს და 3693 ადამიანს.

## კურორტი
უწერა საშუალო სიმაღლის მთის კლიმატურ-ბალნეოლოგიური კურორტია, იცის ზომიერად ცივი ზამთარი (იანვრის საშუალო ტემპერეტურა -5 °C), და ხანგრძლივი თბილი ზაფხული (აგვისტოს საშუალო ტემპერატურა 17 °C), ნალექები 1400 მმ წელიწადში. სამკურნალო ფაქტორი: მთის ჰავა და ნახშირმჟავა ჰიდრო-კარბონატული და რკინის შემცველი მინერალური წყალი „უწერა“, სამედიცინო ჩვენება: საჭმლის მომნელებელი (ღვიძლის, კუჭ-ნაწლავის) და საშარდე სისტემის დაავადებები. ზედა სასუნთქი გზების დაავადება და სისხლნაკლებობა. სეზონი - მაის-ოქტომბერი.

## ლიტერატურა
* ალადაშვილი ბ. საოჯახო მედიცინა. გვ. 493. თბილისი, 1984.
* ქართლის ცხოვრება. ტომი IV. ბატონიშვილი ვახუშტი. აღწერა სამეფოსა საქართველოსა. გვ. 768. სახელმწიფო გამომცემლობა „საბჭოთა საქართველო.“ თბილისი 1973.

## სქოლიო
კატეგორია:ონის მუნიციპალიტეტის სოფლები
აქტინომეტრია

**აქტინომეტრია** — ატმოსფეროს ფიზიკის დარგი,  შეისწავლის მზის პირდაპირ, გაბნეულ და არეკვლილ რადიაციას, აგრეთვე დედამიწის ზედაპირის, როგორც გამთბარი სხეულის, გამოსხივებას და ატმოსფეროს გრძელტალღიან რადიაციას. ამ გზით იგი ადგენს ატმოსფეროს რადიაციულ ბალანსს, რომელიც დედამიწის კლიმატური სარტყლების განაწილებასა და ამინდის ცვალებადობის ძირითადი ფაქტორია.
## ლიტერატურა
კატეგორია:მეტეოროლოგია
კატეგორია:ატმოსფერო
კატეგორია:გეოფიზიკა
ბრძმედი

**ბრძმედი** — წარმოადგენს შახტური ტიპის ღუმელს, რომელიც სამუშაო სივრცით ვერტიკალურადაა აგებული. 
ბრძმედის დანიშნულებაა რკინის მადნიდან თუჯის მიღება. მასში მიმდინარეობს ძირითადად აღდგენითი პროცესები და მისი მუშაობა დაფუძნებულია კაზმისა და აირის ურთიერთსაწინააღმდეგო მიმართულებით მოძრაობის პრინციპზე: კაზმი თავისი საკუთარი წონით ბრძმედის ზედა ჰორიზონტიდან ქვედა ჰორიზონტისკენ გამუდმებით ეშვება. შებერილი ჰაერის ჟანგბადის მეშვეობით იწვის სათბობი და წარმოქმნილი აღმდგენელი აირი განუწყვეტლივ მიემართება ქვევიდან ზევით. იგი გადასცემს ზემოდან ქვემოთ მომავალ კაზმს თავის სითბოს და უზრუნველყოფს მასში მთელ რიგ ფიზიკურ-ქიმიურ პროცესების მიმდინარეობას.

## ლიტერატურა
*იაკობაშვილი ს. მეტალურგია. გვ.119. გამომცემლობა განათლება თბილისი, 1981
კატეგორია:მეტალურგია
გროსგლოკნერი

**გროსგლოკნერი ** ( ) — მწვერვალი ავსტრიაში. ზღვის დონიდან 3798 მეტრის სიმაღლით ის არის უმაღლესი მწვერვალი ავსტრიაში და ასევე ბრენერის უღელტეხილის აღმოსავლეთით მდებარე ალპებშიც. 

გროსგლოკნერის მაღალმთიანი გზა (Großglockner-Hochalpenstraße) ბრუკსა და ხაილიგენბლუტს შორის 1930-1935 წლებში ინჟინერ ფრანც ვალაკის ნახაზების მიხედვით აშენდა. ის გადის 2572 მეტრის სიმაღლეზე და წარმოადგენს ტურისტულ მარშრუტს, რომელსაც წელიწადში დაახლოებით 1,2 მილიონი ვიზიტორი ჰყავს.

გროსგლოკნერი ორჯერ იყო მამაკაცების ჯირო-დ-იტალიას ეტაპის მონაწილე. 1971 წელს იყო მე-17 ეტაპი, რომელიც პიერფრანკო ვიალენიმ მოიგო, ხოლო 2011 წელს იყო მე-13 ეტაპი, რომელიც ხოსე რუხანომ მოიგო.

## რესურსები ინტერნეტში 
* გროსგლოკნერის მაღალმთიანი გზა

ვირტუალური პანორამები:
* ჩრდილოეთი 
* სამხრეთი 
* Index
* გროსგლოკნერის ვებ-კამერა 

კატეგორია:ალპები
კატეგორია:ავსტრიის მთები
ლოს-ანდესის პროვინცია

**ლოს-ანდესის პროვინცია** () — პროვინცია ბოლივიაში, ლა-პასის დეპარტამენტში. დედაქალაქია პუკარანი. 

## მდებარეობა
პროვინცია მდებარეობს ტიტიკაკას ტბის სამხრეთ-აღმოსავლეთ ნაპირებზე, ჩრდილოეთიდან სამხრეთისაკენ გადაჭიმულია 90 კმ-ზე, აღმოსავლეთიდან დასავლეთისკენ 75 კმ-ზე, ხოლო მთლიანი ფართობი 5 410 კმ²-ს შეადგენს. 

## მოსახლეობა
ბოლო ოცი წლის განმავლობაში, პროვინციის მოსახლეობა თითქმის 20 %-ით გაიზარდა.
მინი|250პქ|მარცხნივ|პუკარანი 
[მინი|250პქ|მარცხნივ|[ლა-პასის დეპარტამენტის პროვინციები]]

*63.8% ლაპარაკობს ესპანურად, 96.2 % აიმარაზე და 0.1 % კეჩუაზე  (2001).    
*81.1 % წერა-კითხვის მცოდნეა. 
*მოსახლეობის 63.5 %-ს არ აქვს ელექტროენერგია.
*მორწმუნეთა 71.5 % კათოლიკეა, 24.2 % პროტესტანტი (1992).

## დაყოფა
პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
*General map of province 
*Detailed map of province towns and rivers 
*Population data (Spanish) 
*Social data (Spanish) 

კატეგორია:ლა-პასის დეპარტამენტის პროვინციები
გოგონა დრაკონის ტატუთი

„**გოგონა დრაკონის ტატუთი**“  (შვედური ორიგინალის სახელწოდებაა „ქალთმოძულე კაცები“) — შვედ მწერალ სტიგ ლარსონის კრიმინალური რომანი. „გოგონა დრაკონის ტატუთი“ პირველი წიგნია „მილენიუმის ტრილოგიისა“. რომანი შვედურ ენაზე 2005 წელს გამოიცა.

„გოგონა დრაკონის ტატუთი“ 40 ენაზე ითარგმნა და 21-მილიონიანი ტირაჟით გაიყიდა. წიგნი ქართულ ენაზე 2011 წელს გამოიცა.

## შინაარსი 
40 წლის წინ შვედეთის ერთ-ერთ კუნძულზე მომხდარ მკვლელობის გამოძიებას 82 წლის ჰენრიკ ვანგერმა ნახევარი ცხოვრება შესწირა. სიბერეშიც ერთი სურვილი აქვს - გაიგოს, ვინ მოკლა მისი ძმის შვილიშვილი. მოხუცი საქმის გამოსაძიებლად ახალგაზრდა ჟურნალისტს, მიქაელ ბლუმკვისტს ქირაობს. ბლუმკვისტთან ერთად გამოძიებაში მონაწილეობს საზოგადოებისგან გონებაშეზღუდულად გამოცხადებული ლისბეთ სალანდერი, ახალგაზრდა ჰაკერი გოგონა დრაკონის ტატუთი... ერთმანეთისგან რადიკალურად განსხვავებული ამ სამი ადამიანის მიერ წარმოებული გამოძიება, რომელიც ფოტოებით, საარქივო მასალებში ქექვით და ადგილობრივთა მოგონებებზე დაყრდნობით მიმდინარეობს, მკითხველისათვის წარმოუდგენელი შედეგით სრულდება

## რესურსები ინტერნეტში
* გამომცემლის ოფიციალური საიტი 

## სქოლიო
კატეგორია:სტიგ ლარსონის ნაწარმოებები
კატეგორია:2005 წლის რომანები
კატეგორია:მილენიუმის სერია
მუნიეკასის პროვინცია

**მუნიეკასის პროვინცია** () — პროვინცია ბოლივიაში, ლა-პასის დეპარტამენტში. დედაქალაქია ჩუმა.

პროვინციას სახელი ეწოდა კაპიტან (*caudillo*) იდელფონსო დე ლას მუნიეკასის პატივსაცემად, რომელიც ზემო პერუს დამოუკიდებლობისათვის იბრძოდა. ეს სახელი პროვინციას შექმნისთანავე, 1826 წლის 18 ოქტომბერს უწოდეს. 

პროვინცია მდებარეობს ბოლივიის კორდილიერა-რეალის აღმოსავლეთ ფერდობებზე. ჩრდილოეთიდან სამხრეთისაკენ გადაჭიმულია 65 კმ-ზე, აღმოსავლეთიდან დასავლეთისკენ 40 კმ-ზე, ხოლო მთლიანი ფართობი 4 965 კმ²-ს შეადგენს. 

## მოსახლეობა
ბოლო ოცი წლის განმავლობაში, პროვინციის მოსახლეობის რაოდენობა გაორმაგდა.

*40.3% ლაპარაკობს ესპანურად, 63.3% აიმარაზე და 35.2% კეჩუაზე  (2001).    
*68.6% წერა-კითხვის მცოდნეა. 
*მოსახლეობის 97.0%-ს არ აქვს ელექტროენერგია.
*მორწმუნეთა 81.1% კათოლიკეა, 10.3% პროტესტანტი (1992).

## დაყოფა
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ისკანვაია
*ბოლივიის პროვინციები

## რესურსები ინტერნეტში
* Map of the Muñecas Province 
* სოციალური მონაცემები

კატეგორია:ლა-პასის დეპარტამენტის პროვინციები
გოგონა, რომელიც ცეცხლს ეთამაშებოდა

მინიატიურა

„**გოგონა, რომელიც ცეცხლს ეთამაშებოდა**“ () — შვედი მწერლის სტიგ ლარსონის კრიმინალური რომანი. „გოგონა, რომელიც ცეცხლს ეთამაშებოდა“ მეორე წიგნია „მილენიუმის ტრილოგიისა“. შვედურ ენაზე გამოიცა 2006 წელს, ქართულ ენაზე კი 2012 წელს ითარგმნა.

## რესურსები ინტერნეტში 
* გამომცემლის ოფიციალური საიტი 
* http://www.aftonbladet.se/nojesbladet/film/article662977.ab (შვედურად)
* http://www.svd.se/kulturnoje/litteratur/artikel_35129.svd (შვედურად)
* http://harvardpress.typepad.com/hup_publicity/2009/02/dimensions-in-mathematics-a-phantom-a-chimera.html 
* http://www.axishistory.com/index.php?id=2723

კატეგორია:სტიგ ლარსონის ნაწარმოებები
კატეგორია:2006 წლის რომანები
კატეგორია:მილენიუმის სერია
დედალი ვირთაგვა

„**დედალი ვირთაგვა**“ () — ნობელი პრემიის ლაურეატის გიუნტერ გრასის რომანი. გამოიცა 1986 წელს. 2011 წელს ქართულ ენაზე გამოქვეყნდა. 

## რესურსები ინტერნეტში 
* The Nobel Prize in Literature 1999

კატეგორია: გიუნტერ გრასის ნაწარმოებები
კატეგორია:1986 წლის რომანები
დიურანსი

**დიურანსი** () — მდინარე საფრანგეთის სამხრეთ-აღმოსავლეთ ნაწილში, პროვანსი-ალპები-ლაჟვარდოვანი ნაპირის ფარგლებში. მდინარე რონის მარცხენა შენაკადი. სათავე აქვს კოტის ალპებში, ზღვის დონიდან 2325 მ სიმაღლეზე. სიგრძე 323 კმ, აუზის ფართობი 14.342 კმ². შუა დინებაში კვეთს პროვანსის ალპების შტოქედებს, ხოლო ქვემო დინებაში გამოდის რონის დაბლობის ფარგლებში. ზემო დინებაში აუზის საზრდოობაში მონაწილეობს მდნარი თოვლი, დანარჩენ მონაკვეთზე წვიმის წყლები. ზამთარსა და გაზაფხულზე (ივნისის ჩათვლით) დიურანსზე შეიმჩნევა ბობოქარი და საკმაოდ მაღალი წყალმოვარდნები, რომელიც ზოგჯერ იწვევს სანაპირო ნაყარის გარღვევასა და მდინარე რონის დაბლობის ფარგლებში წყალდიდობის წარმოქმნას.

1961 წელს მდინარის ზემო წელში შეიქმნა წყალსაცავი. ჰესი. წყლის საშუალო წლიური ხარჯი ქვემო დინებაში შეადგენს 188 მ³/წმ-ს. წყლის სპორტის სახეობების პოპულარული ადგილია. მდინარის ნაპირებზეა ქალაქები: ბრიანსონი, ავინიონი.

## რესურსები ინტერნეტში 
კატეგორია:საფრანგეთის მდინარეები
ნორ-იუნგასის პროვინცია

**ნორ-იუნგასის პროვინცია** () — პროვინცია ბოლივიაში, ლა-პასის დეპარტამენტში. დედაქალაქია კოროიკო.

პროვინცია მდებარეობს ბოლივიის კორდილიერა-რეალის აღმოსავლეთ ფერდობებზე. ჩრდილოეთიდან სამხრეთისაკენ გადაჭიმულია 45 კმ-ზე, აღმოსავლეთიდან დასავლეთისკენ 65 კმ-ზე, ხოლო მთლიანი ფართობი 1 720 კმ²-ს შეადგენს. 

## მოსახლეობა
ბოლო ოცი წლის განმავლობაში, პროვინციის მოსახლეობა თითქმის 30%-ით გაიზარდა.
მინი|250პქ|მარცხნივ|კოროიკო 

*89.9% ლაპარაკობს ესპანურად, 67.1% აიმარაზე და 2.6% კეჩუაზე (2001).    
*88.1% წერა-კითხვის მცოდნეა. 
*მოსახლეობის 41.0%-ს არ აქვს ელექტროენერგია. (2001).    
*მორწმუნეთა 84.6% კათოლიკეა, 10.1% პროტესტანტი (1992).

## დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*კოტაპატის ეროვნული პარკი
*ბოლივიის პროვინციები

## რესურსები ინტერნეტში
* Map of the Nor Yungas Province 

## სქოლიო
კატეგორია:ლა-პასის დეპარტამენტის პროვინციები
ომასუიოსის პროვინცია

**ომასუიოსის პროვინცია** () — პროვინცია ბოლივიაში, ლა-პასის დეპარტამენტში. დედაქალაქია აჩაკაჩი. 

პროვინცია მდებარეობს ბოლივიის ალტიპლანოში, ტიტიკაკას ტბის ნაპირებთან. ჩრდილოეთიდან სამხრეთისაკენ გადაჭიმულია 40 კმ-ზე, აღმოსავლეთიდან დასავლეთისკენ 45 კმ-ზე, ხოლო მთლიანი ფართობი 2 065 კმ²-ს შეადგენს. 

## მოსახლეობა
ბოლო ოცი წლის განმავლობაში, პროვინციის მოსახლეობა თითქმის 35%-ით გაიზარდა.
[მინი|250პქ|მარცხნივ|[ვინიაიმარკა|ვინიაიმარკის ტბა]] 
[მინი|250პქ|მარცხნივ|[ლა-პასის დეპარტამენტის პროვინციები]]

*62.8% ლაპარაკობს ესპანურად,  96.3% აიმარაზე და 0.6% კეჩუაზე (1992).
*68.5% წერა-კითხვის მცოდნეა (1992).
*მოსახლეობის 63.1%-ს არ აქვს ელექტროენერგია (1992).
*მორწმუნეთა 82.3% კათოლიკეა, 12.6% პროტესტანტი (1992).

## დაყოფა
პროვინცია შედგება ექსვი მუნიციპალიტეტისაგან, რომლებიც თავის მხრივ კანტონებად იყოფა. 

## იხილეთ აგრეთვე
*ბოლივიის პროვინციები

## რესურსები ინტერნეტში
* დეპარტამენტის სოციალური მონაცემები

## სქოლიო
კატეგორია:ლა-პასის დეპარტამენტის პროვინციები
პაკახესის პროვინცია

**პაკახესის პროვინცია** () — პროვინცია ბოლივიაში, ლა-პასის დეპარტამენტში. დედაქალაქია კორო-კორო.

პროვინცია მდებარეობს ბოლივიის ალტიპლანოში. ჩრდილო-დასავლეთიდან სამხრეთ-აღმოსავლეთისაკენ გადაჭიმულია 110 კმ-ზე, ჩრდილო-აღმოსავლეთიდან სამხრეთ-დასავლეთისკენ 110 კმ-ზე, ხოლო მთლიანი ფართობი 10 584 კმ²-ს შეადგენს. 

## მოსახლეობა 
ბოლო ოცი წლის განმავლობაში, პროვინციის მოსახლეობა თითქმის 30%-ით გაიზარდა.

*77.2% ლაპარაკობს ესპანურად, 93.8% აიმარაზე და 1.5% კეჩუაზე  ((1992).
*75.8% წერა-კითხვის მცოდნეა (1992).
*მოსახლეობის 96.6%-ს არ აქვს ელექტროენერგია (1992).
*მორწმუნეთა 61.4% კათოლიკეა,  29.4% პროტესტანტი (1992).

## დაყოფა 
პროვინცია შედგება რვა მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე 
*ბოლივიის პროვინციები

## რესურსები ინტერნეტში 
* Map of the Pacajes Province 
* დეპარტამენტის სოციალური მონაცემები

კატეგორია:ლა-პასის დეპარტამენტის პროვინციები
საფრანგეთის ალპები

**საფრანგეთის ალპები** — დასავლეთ ალპების ნაწილი საფრანგეთში. მოქცეულია რონა-ალპებისა და პროვანსი-ალპები-ლაჟვარდოვანი ნაპირის ფარგლებში. სიგრძე დაახლოებით 330 კმ. განარჩევენ მთიან-მყინვარულ რელიეფიან (მონბლანის მასივი, კოტისა და გრაის ალპები და სხვა), წიწვოვანი ტყით, სუბალპური და ალპური მდელოებით შემოსილ ჩრდილოეთ საფრანგეთის ალპებს და შედარებით დაბალ სამხრეთ საფრანგეთის ალპებს (პროვანსისა და ზღვისპირა ალპები), რომლისთვისაც დამახასიათებელია ხმელთაშუა ზღვის ჰავისა და ლანდშაფტის ელემენტები. გეოლოგიური თვალსაზრისით მეტად მრავალფეროვანია. აგებულია გრანიტებითა და გნაისებით. საფრანგეთის ალპების ფარგლებში მდებარეობს ქალაქები: გრენობლი, შამონი, ანესი, შამბერი, ალბერვილე. 

საფრანგეთის ალპების ფარგლებშია: გრაის ალპები, დოფინეს ალპები, კოტის ალპები, ზღვისპირა ალპები, სავოიის ალპები.

## იხილეთ აგრეთვე
* ალპები 

## რესურსები ინტერნეტში
კატეგორია:ალპების ქედები
კატეგორია:საფრანგეთის ქედები
ციპი ხოტოველი

**ციპი ხოტოველი** (; დ. 2 დეკემბერი, 1978, რეხოვოთი) — ორთოდოქსულ-ეროვნულ-რელიგიური მიმდინარეობის ქართული წარმომავლობის ებრაელი პოლიტიკოსი (ლიკუდი), ჟურნალისტი აქტივისტი და ისრაელის საგარეო საქმეთა მინისტრის მოადგილე 2015 წლიდან. 2020 წლის იანვრიდან დიასპორის საქმეთა მინისტრი. 2014 წელს, მათ ქალიშვილი შეეძინათ.

## პოლიტიკური კარიერა
ციპი ხოტოველი მემარჯვენე ფრთის წარმომადგენელია, ძირითადად მონაწილეობს თავისი პარტიის პოლიტიკის იდეოლოგიურ ფორმირებაში და რეგულარულად უწევს წინააღმდეგობას პალესტინური სახელმწიფოს მშენებლობას.

2015 წლიდან, ხოტოველი ისრაელის საგარეო საქმეთა მინისტრის მოადგილეა. 2015 წლის ოქტომბერში, ქნესეთის სატელევიზიო არხთან ინტერვიუს ჩაწერისას, ციპი ხოტოველმა თქვა: 

2020 წლის იანვარში დანიშნეს დიასპორის საქმეთა მინისტრად.

## რესურსები ინტერნეტში 
* პირადი საიტი  (ებრაული, ინგლისური)
* ციპი ხოტოველი, ქნესეთის საიტი (ინგლისური)

## სქოლიო
კატეგორია:დაბადებული 2 დეკემბერი
კატეგორია:დაბადებული 1978
კატეგორია:ქართველი ებრაელები
კატეგორია:ებრაელი პოლიტიკოსები
კატეგორია:ებრაელი ჟურნალისტები
კატეგორია:ცოცხალი ადამიანები
The Sims 3 World Adventures

**The Sims 3: World Adventures** — პირველი დამატება თამაშების სერია The Sims-იდან. ამ ნაწილში სიმებს შესაძლებლობა ეძლევათ გაემგზავრონ ისეთ ადგილებში როგორიცაა ეგვიპტე, ჩინეთი და საფრანგეთი. ასევე ჩნდება ახალი ხასიეთის ნაწილები, ნივთებუ, კარიერები და შესაძლებლობები. როდესაც სიმი წავა მოგზაურობაში მას ეძლევა ბევრი შესაძლებლობა როგორიცაა: გამოიკვლიოს ძველი ეგვიპტის გვირაბები და იქ იპოვოს განძი, გადაუღოს სურათები ღირსშესანიშნაობებს (და მერე გაყიდოს), იყიდოს ექსკლუზიური ნივთები, დავკავდეთ საბრძოლო ხელოვნებბით, და ბევრი სხვა.

## რესურსები ინტერნეტში 
* 

## სქოლიო 
კატეგორია:The Sims
მანკო-კაპაკის პროვინცია

**მანკო-კაპაკის პროვინცია** () — პროვინცია ბოლივიაში, ლა-პასის დეპარტამენტში. დედაქალაქია კოპაკაბანა.

პროვინცია მდებარეობს ბოლივიის ალტიპლანოს ცენტრალურ ნაწილში, ტიტიკაკას ტბაში შეჭრილ კოპაკაბანის ნახევარკუნძულზე. ასევე მოიცავს კუნძულებს — ისლა-დელ-სოლს, ისლა-დე-ლა-ლუნას და ისლა-ტაკირის. ჩრდილო-აღმოსავლეთიდან სამხრეთ-დასავლეთისკენ გადაჭიმულია 16 კმ-ზე, ჩრდილო-დასავლეთიდან სამხრეთ-აღმოსავლეთისკენ 50 კმ-ზე, ხოლო მთლიანი ფართობი 367 კმ²-ს შეადგენს. 

## მოსახლეობა
ბოლო ოცი წლის განმავლობაში, პროვინციის მოსახლეობა თითქმის 20%-ით გაიზარდა.
მინი|250პქ|მარცხნივ|კოპაკაბანის ნახევარკუნძული ტიტიკაკას ტბაში 
[მინი|250პქ|მარცხნივ|[ლა-პასის დეპარტამენტის პროვინციები]]

*76.3% ლაპარაკობს ესპანურად, 89.4% აიმარაზე და 0.4% კეჩუაზე  (2001).    
*78.7% წერა-კითხვის მცოდნეა. 
*მოსახლეობის 46.3%-ს არ აქვს ელექტროენერგია. (2001).    
*მორწმუნეთა 79.6% კათოლიკეა, 16.4% პროტესტანტი (1992).

## დაყოფა
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*იამპუპატის ნახევარკუნძული
*ბოლივიის პროვინციები

## რესურსები ინტერნეტში
* Map of Manco Kapac Province 
* www.ine.gov.bo / census 2001

კატეგორია:ლა-პასის დეპარტამენტის პროვინციები
პედრო-დომინგო-მურილიოს პროვინცია

**პედრო-დომინგო-მურილიოს პროვინცია** () — პროვინცია ბოლივიაში, ლა-პასის დეპარტამენტში. დედაქალაქია პალკა. იგი მოიცავს ქვეყნის დედაქალაქ ლა-პასსა და სხვა მნიშვნელოვან ქალაქ ელ-ალტოს. წარმოადგენს ბოლივიის ყველაზე ხალხმრავალ პროვინციას. სახელი ეწოდა ბოლივიის ეროვნული გმირის — პედრო დომინგო მურილიოს პატივსაცემად (1756-1809).

პროვინცია მდებარეობს ბოლივიის ალტიპლანოში, ტიტიკაკას ტბის სამხრეთ-აღმოსავლეთით. ჩრდილოეთიდან სამხრეთისაკენ გადაჭიმულია 80 კმ-ზე, აღმოსავლეთიდან დასავლეთისკენ 60 კმ-ზე, ხოლო მთლიანი ფართობი 4 705 კმ²-ს შეადგენს. 

## მოსახლეობა
ბოლო ოცი წლის განმავლობაში, პროვინციის მოსახლეობა თითქმის 70%-ით გაიზარდა.
მინი|250პქ|მარცხნივ|ვალე-დე-ლა ლუნა
[მინი|250პქ|მარცხნივ|[ლა-პასის დეპარტამენტის პროვინციები]] 

*97.1% ლაპარაკობს ესპანურად, 48.3% აიმარაზე და 8.6% კეჩუაზე (1992).    
*90.0% წერა-კითხვის მცოდნეა (2001).
*მოსახლეობის 11.8%-ს არ აქვს ელექტროენერგია (2001).
*მორწმუნეთა 83.0% კათოლიკეა, 10.3% პროტესტანტი (1992).

## დაყოფა
პროვინცია შედგება ხუთი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
* Map of Pedro Domingo Murillo Province 
* დეპარტამენტის სოციალური მონაცემები

კატეგორია:ლა-პასის დეპარტამენტის პროვინციები
სეფიეთის განძი

**სეფიეთის განძი** — რომაული ვერცხლის მონეტების განძი, რომელიც აღმოჩნდა 1931 წელს სოფელ სეფიეთში (აბაშის მუნიციპალიტეტი). შემორჩენილია 377 მონეტა.  განძის შემადგენლობაში იყო ტრაიანეს (98—117), ადრიანეს (117—138), ანტონინუს პიუსის (138—161), მარკუს ავრელიუსის (161—180), კომოდუსის (180—192), კრისპინას (180), პერინაქსის (193), ნიგერიუსის (193—197), კოლოდიუს ალბინუსის (193—197), სეპტიმიუს სევერუსის (193—211), იულია დომნას (193—217), გეტას (211—212), კარაკალას (211—217), ჰელიაგაბალუსის (218—222), ალექსანდერ სევერუსის (222—235) მონეტები. განძის 365  ეგზემპლარი დენარია, აქედან 118 ცალი მოჭრილია რომში. 158 ცალი — ემესაში (სირია), 11 ცალი დრქმაა და კესარეის ზარაფხანას მიეკუთვნება, 1 — კესარეულ დრაქმის მინაბაძია. განძის გვიანდელი მონეტა მოჭრილია 222 წელს ალექსანდერ სევერუსის სახელით.
## ლიტერატურა
კატეგორია:აბაშის მუნიციპალიტეტის არქეოლოგიური ძეგლები
კატეგორია:რომაული მონეტების განძები
ადიატო ჯალო ნანდიგნა

**ადიატო ჯალო ნანდიგნა** (დ. 6 ნოემბერი, 1958) — გვინეა-ბისაუელი პოლიტიკური მოღვაწე და ქვეყნის პრემიერ-მინისტრის მოვალეობის შემსრულებელი. პრემიერ მინისტრის მოვალეობას ასრულებს 2012 წლის 10 თებერვლიდან ამავე წლის 12 აპრილამდე, მას შემდეგ, რაც კარლოს გომეს ჟუნიორმა გადაწყვიტა საპრეზიდენტო არჩევნებში მონაწილეობა. იგი არის პირველი ქალი პრემიერ-მინისტრის მოვალეობის შემსრულებელი გვინეა-ბისაუს ისტორიაში. 

2008-2009 წლებში იყო კულტურის, ახალგაზრდობისა და სპორტის მინისტრია, ხოლო 2009 წელს საგარეო საქმეთა მინისტრი. 

## რესურსები ინტერნეტში 
* Maria Adiato Djaló Nandigna

კატეგორია:დაბადებული 6 ნოემბერი
კატეგორია:დაბადებული 1958
კატეგორია:გვინეა-ბისაუელი ქალი პოლიტიკოსები
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:აფრიკის ქალი პრემიერ-მინისტრები
კატეგორია:ცოცხალი ადამიანები
სუდ-იუნგასის პროვინცია

**სუდ-იუნგასის პროვინცია** () — პროვინცია ბოლივიაში, ლა-პასის დეპარტამენტის აღმოსავლეთ ნაწილში. დედაქალაქია ჩულუმანი.

პროვინცია მდებარეობს ბოლივიის კორდილიერა-რეალის აღმოსავლეთ ფერდობებზე, აღმოსავლეთით ესაზღვრება კოჩაბამბისა და ბენის დეპარტამენტები. ჩრდილოეთიდან სამხრეთისაკენ გადაჭიმულია 200 კმ-ზე, აღმოსავლეთიდან დასავლეთისკენ 75 კმ-ზე, ხოლო მთლიანი ფართობი 5 770 კმ²-ს შეადგენს. 
 
## მოსახლეობა
ბოლო ოცი წლის განმავლობაში, პროვინციის მოსახლეობა თითქმის 50%-ით გაიზარდა.

*88.2% ლაპარაკობს ესპანურად, 57.9%აიმარაზე და 4.3% კეჩუაზე  (2001).    
*88.9% წერა-კითხვის მცოდნეა. 
*მოსახლეობის 66.4%-ს არ აქვს ელექტროენერგია.
*მორწმუნეთა 77.1% კათოლიკეა, 15.4% პროტესტანტი (1992).

## დაყოფა
პროვინცია შედგება ხუთი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
* Map of the Sud Yungas Province 
* დეპარტამენტის სოციალური მონაცემები

კატეგორია:ლა-პასის დეპარტამენტის პროვინციები
ალბანეთი 2008 წლის ზაფხულის ოლიმპიურ თამაშებზე

**ალბანეთმა** ზაფხულის ოლიმპიურ თამაშებზე მეექვსედ 2008 წელს, ჩინეთის დედაქალაქ პეკინში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.

## რესურსები ინტერნეტში 
*სპორტული ბმულები 

კატეგორია:ქვეყნები 2008 წლის ზაფხულის ოლიმპიურ თამაშებზე
კატეგორია:ალბანეთი ზაფხულის ოლიმპიურ თამაშებზე წლების მიხედვით
კატეგორია:ევროპის ქვეყნები ზაფხულის ოლიმპიურ თამაშებზე
ალჟირი 1964 წლის ზაფხულის ოლიმპიურ თამაშებზე

**ალჟირმა** ზაფხულის ოლიმპიურ თამაშებზე პირველად 1964 წელს, იაპონიის დედაქალაქ ტოკიოში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.

## რესურსები ინტერნეტში
*სპორტული ბმულები 

კატეგორია:ქვეყნები 1964 წლის ზაფხულის ოლიმპიურ თამაშებზე
კატეგორია:ალჟირი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ბრენერის უღელტეხილი

**ბრენერის უღელტეხილი** (; ) — უღელტეხილი ალპებში, იტალიისა და ავსტრიის საზღვარზე. წარმოადგენს ალპების ერთ-ერთ მთავარ და ყველაზე დაბალ უღელტეხილს.

პრენერი იყო ახლომდებარე ფერმის დასახელება, რომელსაც სახელი მისი მფლობელის მიხედვით ეწოდებოდა. პრენერიუსის ფერმა მოხსენებულია 1288 და 1299 წლების დოკუმენტებში. უღელტეხილის სახელი პირველად მოიხსენიება 1328 წელს.

ბრენერის უღელტეხილი გამოყენებულია ვიდეო თამაშში Tom Clancy’s EndWar, როგორც პოტენციური ბრძოლის ველი.

2007 წლიდან იტალიის ავსტრიისა და ევროკავშირის დაფინანსებით შენდება იტალიისა და ავსტრიის დამაკავშირებელი 64 კმ. სიგრძის გვირაბი Brenner Base Tunne, რომელიც მსოფლიოში უგრძესი სარკინიგზო გვირაბი იქნება.

## რესურსები ინტერნეტში 
* ბრენერის უღელტეხილის ვებ-კამერა 

## სქოლიო
კატეგორია:ალპების უღელტეხილები
კატეგორია:ავსტრიის უღელტეხილები
კატეგორია:იტალიის უღელტეხილები
ალჟირი 1984 წლის ზაფხულის ოლიმპიურ თამაშებზე

**ალჟირმა** ზაფხულის ოლიმპიურ თამაშებზე მეხუთედ 1984 წელს, აშშ-ის ქალაქ ლოს-ანჯელესში იასპარეზა. ამ თამაშებზე მათ პირველად მოიპოვეს 2 ბრინჯაოს მედალი კრივში.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1984 წლის ზაფხულის ოლიმპიურ თამაშებზე
კატეგორია:ალჟირი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ფელდკირხენი (კარინტია)

**ფელდკირხენი** () — ქალაქი ავსტრიაში, კარინტიის ფედერალურ მხარეში, თავისივე სახელწოდების რაიონის დედაქალაქი. 2011 წლის მონაცემებით, მისი მოსახლეობა 14 276 ადამიანს შეადგენს.

მდებარეობს კლაგენფურტის აუზის ჩრდილოეთ კიდეზე, ფედერალური გზატკეცილების გადაკვეთაზე.

დასახლება ამ ადგილას სავარაუდოდ ძველი რომაული გზის გასწვრივ განვითრადა. II საუკუნის რომაული საფლავის ქვა მოქცეულია წმინდა მიქაელის ეკლესიის კედლებში. ფელდკირხენის პირველი ხსენება დოკუმენტებში 888 წელს ხდება *უელდკირხას* სახელით.

ფელდკირხენმა ქალაქის სტატუსი 1930 წელს მიიღო. 

## დაძმობილებული ქალაქები
*  ბამბერგი, გერმანია, 1993-დან
*  არენსბურგი, გერმანია, 1998-დან

## გალერეა

Image:Feldkirchen 14122007 01.jpg 
Image:Feldkirchen Stadtpfarrkirche Mariae Himmelfahrt 14122007 33.jpg|
Image:Amthof feldkirchen.jpg|
Image:Feldkirchen, straatzicht2 foto3 2011-07-25 13.48.jpg

## იხილეთ აგრეთვე
*ავსტრიის ქალაქების სია

## რესურსები ინტერნეტში
* Stadtgemeinde Feldkirchen in Kärnten 
* Tourismusplattform für Feldkirchen in Kärnten 

## სქოლიო
კატეგორია:ავსტრიის ქალაქები
ალჟირი 1996 წლის ზაფხულის ოლიმპიურ თამაშებზე

**ალჟირმა** ზაფხულის ოლიმპიურ თამაშებზე მერვედ 1996 წელს, აშშ-ის ქალაქ ატლანტაში იასპარეზა. ამ თამაშებზე მათ 2 ოქროსა და 1 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:ალჟირი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ალჟირი 2000 წლის ზაფხულის ოლიმპიურ თამაშებზე

**ალჟირმა** ზაფხულის ოლიმპიურ თამაშებზე მეცხრედ 2000 წელს, ავსტრალიის ქალაქ სიდნეიში იასპარეზა. ამ თამაშებზე მათ სხვადასხვა სინჯის 5 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა
*Wallechinsky, David (2004). *The Complete Book of the Summer Olympics (Athens 2004 Edition)*. ტორონტო, კანადა. ISBN 1-894963-32-6. 
*საერთაშორისო ოლიმპიური კომიტეტი (2001). შედეგები. Retrieved 11/12/05.
*Sydney Organising Committee for the Olympic Games (2001). Official Report of the XXVII Olympiad Volume 1: Preparing for the Games . Retrieved 11/20/05.
*Sydney Organising Committee for the Olympic Games (2001). Official Report of the XXVII Olympiad Volume 2: Celebrating the Games . Retrieved 11/20/05.
*Sydney Organising Committee for the Olympic Games (2001). შედეგები . Retrieved 11/20/05.
*საერთაშორისო ოლიმპიური კომიტეტის საიტი

კატეგორია:ქვეყნები 2000 წლის ზაფხულის ოლიმპიურ თამაშებზე
კატეგორია:ალჟირი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
პერხტოლდსდორფი

**პერხტოლდსდორფი** () — ქალაქი ავსტრიაში, ქვემო ავსტრიის ფედერალურ მხარეში, მედლინგის რაიონში, ვენიდან 16 კმ-ით სამხრეთ-დასავლეთით.

2011 წლის მონაცემებით, პერხტოლდსდორფის მოსახლეობა 14 566 ადამიანს შეადგენს.

## ისტორია
ქალაქში ჩამწკრივებულია მრავალი საფორტიფიკაციო ნაგებობა, რომლებიც ბაბანბერგების მმართველობისას აიგო. ეს უკანასკნელნი ქალაქს 1286 წლამდე მართავდნენ, სანამ გარადიცვლებოდა ოტო ვონ პერხტოლდსდორფი. ამის შემდეგ კი იგი მემკვიდრეობით ჰაბსბურგებმა გადაიბარეს.

დღეისათვის ქალაქი საკმაოდ პოპულარულია ტურისტებში, რასაც ასევე ხელს უწყობს ვენის ტყეების სიახლოვე. აქ სიცოცხლის ბოლო წლები გაატარა ავსტიელმა კომპოზიტორმა ჰუგო ვოლფმა. 

## დაძმობილებული ქალაქები
*  დონაუვორტი, გერმანია

## იხილეთ აგრეთვე
*ავსტრიის ქალაქების სია

## რესურსები ინტერნეტში
* Perchtoldsdorfer Heide - seltener Trockenrasen an den Hängen zum Wienerwald
* Statistik Perchtoldsdorf 

## სქოლიო
კატეგორია:ავსტრიის ქალაქები
Strangeland (Keane-ის ალბომი)

***Strangeland*** — ბრიტანული ალტერნატიული როკ-ჯგუფ Keane-ის მეოთხე სტუდიური ალბომი, რომელიც გამოვიდა 2012 წლის 7 მაისს. იგი იწერებოდა ტიმ რაის-ოქსლის სტუდიაში Sea Fog. პირველი სინგლი, გამოცემული ამ ალბომიდან, არის „Silenced By the Night“.

## სიმღერების სია
;სპეციალური შეფუთვა

A4 ზომის წიგნის ფორმით. შეტანილია:

**Strangeland* - სპეციალური გამოცემა, დამატებითი სიმღერებით.
*DVD - ხუთი სიმღერის საკონცერტო შესრულება, ალბომის რეკლამა და სხვა ვიდეოკადრები.
*20 გვერდიანი წიგნი, ალბომის ჩაწერის ამსახველი ფოტოკადრებით, ფოტოგრაფი - ალექს ლეიკი.

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## გამოცემების ისტორია
## სქოლიო 
კატეგორია:Keane-ის ალბომები
კატეგორია:2012 წლის ალბომები
კატეგორია:Island Records-ის ალბომები
კატეგორია:AIR Studios-ში ჩაწერილი ალბომები
ლურჯი ყვავილები (რომანი)

„**ლურჯი ყვავილები**“ () — ფრანგი პოეტისა და ნოველისტის რემონ კენოს რომანი. ფრანგულ ენაზე გამოიცა 1965 წელს, 2011 წელს კი „ბაკურ სულაკაურის გამომცემლობამ“ ქართულ ენაზე გამოაქვეყნა. 

## შინაარსი
ჰერცოგ დ’ოჟს ესიზმრება, რომ სინდროლენია და ცხოვრობს მარტოდმარტო საკუთარ ქალიშვილთან ერთად. სინდროლენს ესიზმრება, რომ ჰერცოგი დ’ოჟია და ისტორიულ საფრანგეთში მოგზაურობს. ისინი ერთმანეთს 1964 წელს ხვდებიან.

## რესურსები ინტერნეტში 
*რემონ კენოს ლიტერატურა 

კატეგორია: რემონ კენოს ნაწარმოებები
კატეგორია:1965 წლის რომანები
The Sims 3 Showtime

**The Sims 3 Showtime —** მეექვსე დამატება თამაშები სერია The Sims 3-იდან, რომელიც გამოვიდა PC-ზე და Mac OS X-ზე. ამ თამაში სიმებს შეეძლებათ გახდნენ სუპერ ვარსკვლავები, და დაკავდნენ შოუ-ბიზნესით. ამ დამატებაში ჩნდება უამრავი ახალი ფუნქცია, ჩნდება ბევრი სოციალური ურთიერთობის ფუნქცია, მაგალითად სიმ-პორტი, რომლის საშუალებითაც მოთამაშეებს შეეძლებათ თავისი სიმი გაუგზავნონ მეგობრებს (რომ თავიანთ ქალაქში დაასახლონ).

## სქოლიო 
კატეგორია:The Sims
პიჯეი ჰარვი

**პოლი ჯინ ჰარვი** (დ. 1969 წლის 9 ოქტომბერს) — ინგლისელი მუსიკოსი, სიმღერების ავტორი, მომღერალი, კომპოზიტორი და მხატვარი. . უფრო მეტად ცნობილია, როგორც ვოკალისტი და გიტარისტი, რომელიც ასევე ატარებს ცდებს სხვადასხვა ინსტრუმენტთან, როგორიც არის ფორტეპიანო, ორგანი, ბას გიტარა, საქსოფონი, ჰარმონიკა და ავტოარფა.

სხვადასხვა მნიშვნელოვან პრიზს შორის, რომელიც მას აქვს მიღებული, არის 2001 და 2011 წლის მერკურის ჯილდო, ალბომებისთვის *Stories from the City*, *Stories from the Sea* (2000) და *Let England Shake* (2011) .

## დისკოგრაფია 
;სტუდიური ალბომები
* *Dry* (1992)
* *Rid of Me* (1993)
* *To Bring You My Love* (1995)
* *Dance Hall at Louse Point* (ჯონ პერიშთან ერთად, (1996)
* *Is This Desire?* (1998)
* *Stories from the City, Stories from the Sea* (2000)
* *Uh Huh Her* (2004)
* *White Chalk* (2007)
* *A Woman a Man Walked By* (ჯონ პერიშთან ერთად, (2009)
* *Let England Shake* (2011)
* *The Hope Six Demolition Project* (2016)
* *I Inside the Old Year Dying* (2023)

## რესურსები ინტერნეტში 
* ოფიციალური საიტი
* 
* 
* 
* 

## სქოლიო
კატეგორია:დაბადებული 1969
კატეგორია:ინგლისელი მუსიკოსები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:დაბადებული 9 ოქტომბერი
კატეგორია:ბრიტანეთის იმპერიის ორდენის წევრები
კატეგორია:ცოცხალი ადამიანები
ბად-იშლი

**ბად-იშლი** () — საკურორტო ქალაქი ავსტრიაში, ზემო ავსტრიის ფედერალურ მხარეში, ზალცკამერგუტის რეგიონის ცენტრი. მდებარეობს მხარის სამხრეთ ნაწილში, მდინარე ტრაუნზე.

## ისტორია 
ბად-იშლი პირველად მოხსენიებულია 1262 წელს ისელენის სახელით. 1466 წელს მას იმპერატორმა ფრიდრიხ III-მ საბაზრო ქალაქის სტატუსი მიანიჭა. 1563 წელს გაიხსნა მარილის მაღარო.

მას შემდეგ, რაც XIX საუკუნის დასაწყისში მარილწყლის სამედიცინო მიზნებით გამოყენება დაიწყო, იშლი სულ მალე გახდა მოდური სპა-კურორტი. 1828 წელს გაიხსნა სასტუმრო. 1849 წელს, ავსტრიის იმპერატორმა ფრანც იოსებ I-მა ქალაქი თავის საზაფხულო რეზიდენციად ამოარჩია.

## იხილეთ აგრეთვე 
* ავსტრიის ქალაქების სია

## რესურსები ინტერნეტში 
* ოფიციალური საიტი
* Bad Ischl Tourist Board

## სქოლიო
კატეგორია:ავსტრიის ქალაქები
ჯადოსნური მთა

„**ჯადოსნური მთა**“ () — თომას მანის რომანი, პირველად გამოცემული 1924 წელს. ითვლება, რომ „ჯადოსნურ მთას“ XX საუკუნის გერმანულ ლიტერატურაზე დიდი ზეგავლენა ჰქონდა. თავად ავტორის შეფასებით, ეს წიგნი უაღრესად გერმანულია, თუმცა ევროპული განმანათლებლური, აღმზრდელობითი რომანის მოდერნიზაციადაც შეიძლება ჩაითვალოს და ცოტათი — მის პაროდიადაც.

მწერალი სიკვდილის პირისპირ მდგარი ადამიანისა და მისი ახლობლების ფსიქოლოგიას იკვლევს. მთავარი გმირის მსოფლმხედველობას თავდაყირა აყენებს სიკვდილის სიახლოვე.

## რესურსები ინტერნეტში 
* ზამთარში საკითხავი

კატეგორია:თომას მანის ნაწარმოებები
კატეგორია:სოციალური რომანები
კატეგორია:გერმანული რომანები
კატეგორია:1924 წლის რომანები
ავღანური დღიურები

**„ავღანური დღიურები“** — საქართველოში შვედეთის ელჩის დიანა იანსეს პროზა. შვედურ ენაზე გამოიცა 2010 წელს. ქართულად ითარგმნა 2011 წელს.

ავტორი 2004-2006 წლებში შვედეთის სამეფოს საელჩოს წარმომადგენლად მუშაობდა ქაბულში. „ავღანური დღიურები" სწორედ ავღანეთში გატარებულ წლებს ეხება.

## რესურსები ინტერნეტში 
* „ავღანური დღიურები“ ბაკურ სულაკაურის გამომცემლობის საიტზე

კატეგორია:დიანა იანსეს ნაწარმოებები
ალბანეთი 2004 წლის ზაფხულის ოლიმპიურ თამაშებზე

**ალბანეთმა** ზაფხულის ოლიმპიურ თამაშებზე მეხუთედ 2004 წელს, საბერძნეთის დედაქალაქ ათენში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.

## რესურსები ინტერნეტში 
*სპორტული ბმულები 

კატეგორია:ქვეყნები 2004 წლის ზაფხულის ოლიმპიურ თამაშებზე
კატეგორია:ალბანეთი ზაფხულის ოლიმპიურ თამაშებზე წლების მიხედვით
კატეგორია:ევროპის ქვეყნები ზაფხულის ოლიმპიურ თამაშებზე
ხმაური და მძვინვარება

**„ხმაური და მძვინვარება“** () — ამერიკელი ნობელიანტი მწერლის უილიამ ფოლკნერის რიგით მეოთხე რომანი. პირველად გამოიცა 1929 წელს. „ხმაური და მძვინვარება“ იოკნაპატოფას ციკლის რომანია.

ნაწარმოების სათაური აღებულია შექსპირის „მაკბეტის“ მონოლოგიდან (აქტი მეხუთე, მოქმედება მეხუთე).

## შინაარსი და სტრუქტურა 
მოქმედება ავტორის მიერ შეთხზულ იოკნაპატოფას შტატში ხდება. მთავარი გმირები - კომპსონების ოჯახის წევრები საკუთარი რეპუტაციის აღდგენაზე ზრუნავენ. რომანი 4 ნაწილად იყოფა. პირველი ნაწილი (1928 წლის 7 აპრილი) მოთხრობილია 33 წლის ბენჯამენ „ბენჯი“ კომპსონის მიერ, რომელსაც მენტალური პრობლემები აქვს. მეორე ნაწილში (1910 წლის 2 ივნისი) ცენტრალური ფიგურაა ბენჯის უფროსი ძმა ქვენტინ კომპსონი, რომელიც სიცოცხლეს თვითმკვლელობით ასრულებს. მესამე ნაწილში (1928 წლის 6 აპრილი) ქვენტინის უმცროსი ძმის თვალთახედვაა წარმოდგენილი. მეოთხე ნაწილში (1928 წლის 8 აპრილი) უცხო პირი მოუთხრობს მკითხველს. 

ფოლკნერი მიმართავს XX საუკუნის მოდერნისტული მწერლობისთვის დამახასიათებელ მეთოდს, რომელსაც ცნობიერების ნაკადს უწოდებენ. ცნობიერების ნაკადში აზრები, შეგრძნებები, მოგონებები, უეცარი ასოციაციები გამუდმებით ეჯახება ერთმანეთს. ხშირად საჭირო ხდება მიბრუნება და მხედველობიდან გამორჩენილი დეტალების აკრეფა, შეკრება, შესაბამის ადგილას ჩასმა, რითაც ამა თუ იმ ეპიზოდის, ფრაზის, პერსონაჟის ქმედების, ჟესტის  მნიშვნელობა განუზომლად, თვალსა და ხელს შუა იზრდება. 

## რესურსები ინტერნეტში 
* ხმაური და მძვინვარება 

კატეგორია:უილიამ ფოლკნერის ნაწარმოებები
კატეგორია:მოდერნისტული რომანები
კატეგორია:ამერიკული რომანები
კატეგორია:1929 წლის რომანები
კატეგორია:XX საუკუნის ამერიკული რომანები
ფეროშენადნობები

**ფეროშენადნობები**  () — მეტალურგიული წარმოების ნახევარპროდუქტები - რკინის შენადნობები სილიციუმთან, მანგანუმთან, ქრომთან, მოლიბდენთან, ვანადიუმთან და სხვა ელემენტებთან, რომელსაც იყენებენ ფოლადის წარმოებაში თხევადი ლითონის განჟანგვისა და ლეგირებისთვის, მავნე მინარევების შესაკრავად, ლითონისათვის საჭირო სტრუქტურისა და თვისებების მისანიჭებლად, აგრეთვე სხვა სახის ფეროშენადნობების  (ე.წ გადასამუშავებელი ფეროშენადნობები) მისაღებად. ფეროშენადნობებს პირობითად მიაკუთვნებენ ისეთ შენადნობებს, რომელიც რკინას შეიცავს მინარევების სახით (მაგალითად: სილიკომანგანუმი, სილიკოკალციუმი), და ზოგიერთ ტექნიკურად სუფთა ლითონსა და არალითონს (ლითონური მანგანუმი, ლითონური ქრომი, კრისტალური სილიციუმი). ეგრეთ წოდებული კომპლექსური ფეროშენადნობები შეიცავს მრავალ კომპონენტს (მაგალითად: Ca-Mn-Si-Cr, Al-Mn-Si და სხვა).

რკინის თანხლებით ფეროშენადნობების ძირითადი ელემენტების  (Mn, Cr და სხვა) ჟანგეულების აღდგენა მიმდინარეობს უფრო დაბალ ტემპერატურაზე, შედარებით სწრაფად, სრულად და ნაკლები ენერგეტიკული დანახარჯით. ფეროშენადნობების დნობის ტემპერატურა (მცირე გამონაკლისების გარდა) სუფთა ლითონების დნობის ტემპერატურაზე უფრო დაბალია. ეს გარემოება ხელს უწყობს მათ ხსნადობას თხევად ფოლადში შეტანისას, ამცირებს ძირითადი ელემენტების ამოწვას. ფეროშენადნობებში კომპონენტთა სტანდარტულ შემცველობას განაპირობებს ნედლეულის ქიმიური შემადგენლობა, ფეროშენადნობების გამოდნობის პირობები და მათი შეტანა თხევად ფოლადში. ყველაზე გავრცელებული ფეროშენადნობებია ფეროსილიციუმი, ფერომანგანუმი, სილიკომანგანუმი, ფეროქრომი, სილიკოქრომი და სხვა.

## იხილეთ აგრეთვე 
*ფეროშენადნობების წარმოება
*ზესტაფონის ფეროშენადნობთა ქარხანა

## ლიტერატურა 
კატეგორია:მეტალურგია
კატეგორია:შენადნობები
ბლუდენცი

**ბლუდენცი** () — ქალაქი ავსტრიაში, ფორარლბერგის ფედერალურ მხარეში. მთებით გარსშემორტყმული ქალაქი ხუთი სხვადასხვა ხეობის კვეთის ადგილასაა გაშენებული.

როგორც არქეოლოგიური მასალებიდან ჩანს, ეს ტერიტორია დასახლებული ყოფილა ჯერ კიდევ ბრინჯაოს ხანაში. სახელწოდება ბლუდენცი კელტურიდან მომდინარეობს. ძვ. წ. 600  წელს აქ რომალეთა სამხედრო საწვრთნელი ბაზა ყოფილა. წერილობით წყარობებში ქალაქი პირველად 830 წელს იხსენიება. 1098 - 1629 წლებში ქალაქი ცხრამეტჯერ გადაურჩა შავ ჭირს. ეპიდემია განსაკუთრებით 1143 - 1591 წლებში მძვინვარებდა.

წლების განმავლობაში, შენდებოდა ციხესიმაგრეები და ეკლესიები. დღეისათვის, ბლუდენცი პოპულარული სამთო-სათხილამურო კურორტია.

## იხილეთ აგრეთვე
*ავსტრიის ქალაქების სია

## რესურსები ინტერნეტში
* ოფიციალური საიტი

## სქოლიო
კატეგორია:ავსტრიის ქალაქები
რკინის მადანი

მინი|250პქ|ჰემატიტი - რკინის ძირითადი მინერალი ბრაზილიის მაღაროებში
[მინი|250პქ|რკინის მადნის გროვა, რომელსაც [ფოლადის საწარმოებლად იყენებენ.]]
**რკინის მადანი** — ბუნებრივი მინერალური წარმონაქმნი, რომელიც ისეთი ნაერთების სახითა და ისეთი რაოდენობით შეიცავს რკინას, რომ მისგან ლითონის ამოღება ეკონომიკურად შესაძლებელია. რკინის მადნები ერთმანეთისაგან განსხვავდება მინერალური შემადგენლობის, რკინის შემცველობის, სასარგებლო და მავნე მინარევების რაოდენობის, წარმოქმნის პირობებისა და სამრეწველო თვისებების მიხედვით. რკინის ძირითადი მადნეული მინერალია: მაგნეტიტი, ჰემატიტი, ჰიდროჟანგეულები — გოეთიტი და ჰიდროგოეთიტი, სიდერიტი, რკინიანი ქლორიტები (თიურინგიტი და შამოზიტი).

## იხილეთ აგრეთვე
*ლიმონიტი

## რესურსები ინტერნეტში
* History of the Iron Ore Trade on the Great Lakes 
* "Pioneers of the Cleveland iron trade" by J. S. Jeans 1875
* Iron Ore Price and Historical Chart 
* Iron Mines of NY/NJ
* Iron ore capacity by major world producer

## ლიტერატურა
კატეგორია:მეტალურგია
გმუნდენი

**გმუნდენი** () — ქალაქი ავსტრიაში, ზემო ავსტრიის ფედერალურ მხარეში. 2011 წლის მონაცემებით მისი მოსახლეობა 13 073 ადამიანს შეადგენს. წარმოადგენს საზაფხულო განაჯანსაღებელ კურორტსა და ზალცკამერგუტის რეგიონის მარილის მწარმოებელ მნიშვნელოვან ცენტრს.

ქალაქი გაშენებულია ტრაუნზეეს ტბის გვერდით, მდინარე ტრაუნზე. გარს ერტყმის მაღალი მთები.

## მოსახლეობა
## იხილეთ აგრეთვე
*ავსტრიის ქალაქების სია

## რესურსები ინტერნეტში
*ოფიციალური საიტი
*Gmunden's business homepage 
*Schloss Ort Gmunden 
*Pictures of Gmunden 

## სქოლიო
კატეგორია:ავსტრიის ქალაქები
ლატერნა მაგიკა

„**ლატერნა მაგიკა**“ — თეატრისა და კინოს ცნობილი რეჟისორის ინგმარ ბერგმანის ავტობიოგრაფია. გამოიცა 1987 წელს. 

## შინაარსი 
წიგნში „ლატერნა მაგიკა“ ბერგმანი მკითხველს გულახდილად უამბობს თავისი უაღრესად საინტერესო და ვნებებით სავსე ცხოვრების შესახებ და დაწვრილებით იხსენებს ყველაზე პოპულარული და მნიშვნელოვანი ფილმებისა თუ სპექტაკლების შექმნის დეტალებს.

## რესურსები ინტერნეტში 
*ინგმარ ბერგმანის პირისპირ 

კატეგორია: ინგმარ ბერგმანის ნაწარმოებები
თოვლი (რომანი)

***თოვლი*** () — ორჰან ფამუქის რომანი. გამოიცა 2002 წელს. ქართულ ენაზე 2011 წელს ითარგმნა. 2004 წელს ნიუ-იორკ ტაიმზმა „თოვლი“ ათ საუკეთესო წიგნთა შორის დაასახელა.

## შინაარსი 
12 წლის შემდეგ გერმანიიდან პოეტი კა სამშობლოში ბრუნდება. ის თვითმკვლელი გოგონების შესახებ რეპორტაჟის მოსამზადებლად საზღვრისპირა ქალაქ ყარსში ჩადის. ყარსში გადაუღებლად თოვს და გზები იკეტება. კა ქუჩა-ქუჩა, დუქნიდან დუქანში დადის და ცდილობს, გაიცნოს ქალაქი და მისი მოსახლეობა. ყარსის ჩაიხანები უსაქმურებითაა სავსე. საინტერესო თითქოს არაფერი ხდება, მაგრამ მოულოდნელად ვითარება იცვლება – ანკარიდან ჩამოსული პატარა თეატრალური დასი, თავგადაკლული ისლამისტები, სასულიერო სასწავლებლის სტუდენტები, პოლიტიკური დაჯგუფებების წევრები, სასტუმრო „ქარპალასის" მეპატრონე და მისი ქალიშვილები კასთან ერთად სისხლიანი გადატრიალების მონაწილენი ხდებიან.

## რესურსები ინტერნეტში 
* გაყინული აქტივები
* თოვლის რუკა 

კატეგორია:ორჰან ფამუქის რომანები
კატეგორია:2002 წლის რომანები